Diari Oficial de la Generalitat Valenciana


Sumari del DOGV 5003, del 11-05-2005 (2005/4498)

RESOLUCIÓ de 23 de març de 2005, de la Direcció General de Treball i Seguretat Laboral, per la qual es disposa el registre i la publicació de l'Acord de la Comissió Mixta Paritària d'Interpretació del II Conveni Col·lectiu Autonòmic de Derivats del Ciment sobre revisió salarial per a l'any 2005 i actualització per diferències de l'índex de preus al consum per a l'any 2004 (codi núm. 8000535).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5003

Data del DOGV
:   11-05-2005

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2005/4498


Data del document
:   23-03-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Correcció d'errades

 Descriptors 

:   * ciment
    * conveni col·lectiu

RESOLUCIÓ de 23 de març de 2005, de la Direcció General de Treball i Seguretat Laboral, per la qual es disposa el registre i la publicació de l'Acord de la Comissió Mixta Paritària d'Interpretació del II Conveni Col·lectiu Autonòmic de Derivats del Ciment sobre revisió salarial per a l'any 2005 i actualització per diferències de l'índex de preus al consum per a l'any 2004 (codi núm. 8000535). [2005/Q4498]
  
Vista l'acta de l'Acord subscrit l'1 de març de 2005 per la Comissió Mixta Paritària d'Interpretació del II Conveni Col·lectiu Autonòmic de Derivats del Ciment sobre revisió salarial per a l'any 2005 i actualització per diferències de d'índex de preus al consum per a l'any 2004, presentada davant d'esta Direcció General de Treball i Seguretat Laboral el dia 11 de març de 2005, i subscrit d'una part per l'Associació Valenciana de Prefabricats de Formigó, APECC, FEDCAM i ANHEFOP, i de l'altra, per les organitzacions sindicals FECOMA-CCOO-PV i MCA-UGT-PV, i de conformitat amb el que disposen els articles 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, esta Direcció General de Treball i Seguretat Laboral, de conformitat amb les competències que té transferides segons el Reial Decret 4.105/1982, de 29 de desembre, acorda:
  
Primer
  
Ordenar que siga inscrit en el Registre de Convenis Col·lectius de Treball d'esta direcció general, amb notificació a la Comissió Negociadora, i que siga dipositat el text original de l'acta.
  
Segon
  
Disposar-ne la publicació en el Diari Oficial de la Generalitat Valenciana.
  
València, 23 de març de 2005.- El director general de Treball i Seguretat Laboral: Román Ceballos Sancho.
  
II Conveni Col·lectiu de Treball Autonòmic de la Comunitat Valenciana per a les indústries del sector de derivats del ciment 2003-2005
  
València, 1 de març de 2005, a les 10.00 hores, es reunixen als locals de la Federació Valenciana d'Empresaris de la Construcció, situats a València, a l'avinguda del Baró de Càrcer, número 37, els representants més avall detallats de la Comissió Mixta Paritària d'Interpretació del Conveni Col·lectiu Autonòmic per a les Indústries de Derivats del Ciment de la Comunitat Valenciana 2003-2005, a efectes de determinar les retribucions salarials i extrasalarials per a l'any 2005, i d'establir les normes de càlcul de les diferències retributives produïdes en l'any 2004 com a conseqüència de la desviació de l'índex de preus al consum el 31 de desembre del dit any sobre l'índex d'inflació previst pel Govern..
  
Per la representació dels treballadors:
  
Per FECOMA-PV-CCOO
  
Joaquín Andrés Clemente Mas
  
José Soriano Navarro
  
Jesús Rueda López
  
Luis Adolfo Cruz
  
José Gutiérrez González
  
José Aparici Peirats
  
Assessors
  
Atilano Escobar Iniesta
  
Miguel Montalbán Gámez
  
José Manuel Pérez Martínez
  
Francisco Mejías Albiñana
  
Per MCA-UGT-PV
  
Francisco Castro Vertedor
  
Elvira Martínez Rodríguez
  
Fernando Montañana Tórtola
  
Javier Edo Peirats
  
Julio César García Bomboi
  
Assessor
  
Miguel Sebastián Ara
  
Per la representació empresarial
  
- Per part de les organitzacions empresarials que integraven la dissolta CEDEVAL:
  
Per APECC
  
Fernando Calpe García
  
Per FEDCAM
  
Vicente Cerezo Novejarque
  
Per l'Associació Valenciana de Prefabricats de Formigó
  
José Candela
  
Basilio Bernat Ibáñez
  
Vicent Ciscar Chisvert
  
Per ANHEFOP
  
Enrique Biosca Garzó
  
Francisco González Barroso
  
1. Revisió 2004.
  
Es fixa un percentatge de revisió de l'1,2% sobre les retribucions revisades del 2003, com a diferència entre l'increment de preus al consum (IPC) produït el 31 de desembre de 2004 (3,2%) i l'índex d'inflació previst pel Govern per al dit any (2%), complint així el que establix l'acta IV final d'acords de la Comissió Negociadora del Conveni General del Sector de Derivats del Ciment.
  
2. Determinació retribucions any 2005.
  
Es fixen les retribucions salarials i extrasalarials per a cada una de les províncies de la Comunitat que consten en els annexos incorporats a la present acta, i es fixa com a data d'efecte d'estes el dia 1 de gener de 2005.
  
Estes retribucions consistixen en l'aplicació sobre les bases actualitzades conforme al que expressa el punt anterior del percentatge del 3% (IPC previst pel Govern més 1 punt) en les províncies de Castelló i València i del percentatge del 2,85% en la província d'Alacant, segons l'acta IV final d'acords de la Comissió Negociadora del Conveni General del Sector de Derivats del Ciment. Este percentatge s'aplica sobre el salari base, incentius, complement de conveni, complement no salarial, gratificacions extraordinàries, dietes i locomoció.
  
En les províncies de Castelló i València s'aplica un concepte salarial denominat «plus d'aproximació», consistent en l'1,5% sobre el salari mínim estatal de 2004. Este plus es quantifica en una quantitat mensual que es farà efectiva en 12 pagues
  
José Candela, manifesta, que no ha de ser d'aplicació per a les taules de salari base incentius el percentatge d'equiparació ala taula de mínims estatal com s'ha efectuat en el salari base ordinari ja que estes superen el dit mínim.
  
3. En compliment dels acords firmats amb data 5 de desembre de 2003 (DOGV de data 23 de febrer de 2004), es crea una comissió de redacció de text composta per dos representants de cada organització.
  
Es fixa com a data per a la primera reunió el pròxim dia 12 d'abril a les 11.00 hores.
  
4. En substitució de les taules de premis de jubilació d'Alacant s'hi inclou acord firmat pels representants empresarials i sindicals de la província d'Alacant.
  
El pagament de les diferències s'efectuarà en el termini màxim de 30 dies des de la publicació del present acord en el Diari Oficial de la Generalitat Valenciana.
  
En prova de conformitat es firma el present acord en el lloc i en la data indicats, a les 12.30 hores.
  
Alacant, 19 de novembre de 2004
  
Reunida, en els locals de la Confederació Empresarial d'Alacant COEPA, situada a la plaça de Ruperto Chapí, 3, la Comissió Paritària del Conveni Provincial de Derivats del Ciment de la Província d'Alacant, composta:
  
- Per UGT:
  
Fini Tenza Poveda
  
María Dolores Gallego Carrasco
  
- Per CCOO:
  
Juan Manuel Fuentes González
  
Javier Alández García
  
- Per FEDCAM:
  
Vicente Cerezo Novejarque
  
Amb l'ordre del dia següent:
  
Punt únic: negociació article 24 del Conveni Provincial de Derivats del Ciment de la Província d'Alacant.
  
Acorden
  
Substituir la redacció del referit article 24 € Premis de jubilació, per la següent:
  
Article 24 € Contracte de relleu. Les parts convenen a introduir l'aplicació del contracte de relleu (modalitat contractual que es regix pel que disposa l'article 12.6 de l'Estatut dels Treballadors, segons l'última redacció incorporada per la Llei 12/2001, de 9 de juliol, i pel Reial Decret 1.131/2002, de 31 d'octubre) en el sector, a fi de fomentar l'ocupació per mitjà del rejoveniment de plantilles i el relleu generacional necessari per a les empreses i treballadors del sector, fent compatible l'ocupació a temps parcial amb la percepció de la pensió de jubilació, per mitjà de la utilització de les fórmules legals actualment vigents dirigides a facilitar la seua implantació.
  
Esta modalitat contractual s'ha mostrat com les mas idònia perquè les empreses puguen conservar l'important patrimoni de què són portadors els treballadors que, havent aconseguit els màxims estadis de l'experiència, han de transmetre els seus coneixements als treballadors de relleu de recent incorporació.
  
El contracte de relleu és el que es concerta amb un treballador en situació de desocupació o que tinga concertat amb l'empresa un contracte de duració determinada, per a substituir parcialment un treballador de l'empresa que accedix a la pensió de jubilació de forma parcial, perquè la percep simultàniament amb la realització d'un treball a temps parcial en la mateixa empresa.
  
Este contracte es formalitzarà sempre que ho sol·licite el treballador, per la qual cosa es considera obligatori per a l'empresari, i haurà de complir-se, en el menor termini de temps possible que mai excedirà de dos mesos, per escrit, en model oficial en què constarà necessàriament el nom, l'edat i les circumstàncies professionals del treballador substituït.
  
El treballador podrà concertar amb la seua empresa, en les condicions establides en el present article, una reducció de la seua jornada de treball i del seu salari. La reducció de jornada serà la màxima possible per la qual cosa el treballador rellevat passarà a treballar el 15% de la jornada ordinària, cobrant la jubilació parcial corresponent al 85% restant, sempre que reunisca les condicions generals exigides per a tindre dret a la pensió contributiva de jubilació de la Seguretat Social a excepció de l'edat, que haurà de ser inferior, com a màxim, cinc anys a l'exigida.
  
La jornada de treball del treballador de relleu que substituïsca el treballador rellevat jubilat parcialment, així com el seu salari seran del 85%. El treballador rellevat passarà a treballar un 15% de jornada ordinària i se li remunerarà amb un 15% del seu salari. El 85% restant el percebrà el treballador rellevat per mitjà de la seua pensió contributiva de jubilació. El lloc de treball del treballador de relleu podrà ser el mateix del treballador substituït o un de semblant, entenent per això, l'exercici de tasques corresponents al mateix grup professional.
  
L'execució d'este contracte de treball a temps parcial, i la seua retribució, seran compatibles amb la pensió que la Seguretat Social reconega al treballador en concepte de jubilació parcial, i el contracte de relleu s'extingirà en produir-se qualsevol dels supòsits marcats per la llei, i en tot cas, en complir el treballador substituït l'edat de 65 anys.
  
Si durant la vigència del contracte de relleu es produïx el cessament del treballador de relleu, l'empresari haurà de substituir-lo, en el termini de 15 dies, per un altre treballador desocupat.
  
Els contractes de relleu que es transformen en indefinits a temps complet o a temps parcial, sent la jornada com a mínim igual a la del contracte de relleu que es transforma, durant l'any 2004 podran acollir-se als incentius establits en la disposició nacional primera de la Llei 12/2001, de 9 de juliol (BOE 10 de juliol), i a les bonificacions regulades en l'article 47 de la Llei 53/2002, de 30 de desembre (BOE 31 desembre).